b'\n_START_ARTICLE_\nVidutinio svorio santuoka\n_START_SECTION_\nSiu\xc5\xbeetas\n_START_PARAGRAPH_\nKnygos pasakotojas ir pagrindinis persona\xc5\xbeas (kuris n\xc4\x97 karto nemini savo vardo) yra vieno universiteto d\xc4\x97stytojas, nuobod\xc5\xbei\xc5\xb3 istorini\xc5\xb3 roman\xc5\xb3 ra\xc5\xa1ytojas. Rinkdamas med\xc5\xbeiag\xc4\x85 naujai knygai, Vienoje jis sutinka na\xc5\xa1lait\xc4\x99 U\xc4\x8d\xc4\x99, i\xc5\xa1vengusi\xc4\x85 vokie\xc4\x8di\xc5\xb3 ir rus\xc5\xb3 okupacijos per antr\xc4\x85j\xc4\xaf pasaulin\xc4\xaf kar\xc4\x85. Jiedu susituokia, susilaukia dviej\xc5\xb3 vaik\xc5\xb3 ir gyvena ram\xc5\xb3 gyvenima, kol per vien\xc4\x85 fakulteto vakar\xc4\x97l\xc4\xaf susipa\xc5\xbe\xc4\xafsta su Severinu Vinteriu. Jis yra i\xc5\xa1 Vienos kil\xc4\x99s vokie\xc4\x8di\xc5\xb3 d\xc4\x97stytojas ir universiteto imtyni\xc5\xb3 komandos treneris. Jo \xc5\xbemona Edita kilusi i\xc5\xa1 turtingos \xc5\xa1eimos._NEWLINE_Pasakotojas u\xc5\xbemezga su Edita mokytojo-glob\xc4\x97jo santykius ir netrukus abi \xc5\xa1eimos ima viena pas kit\xc4\x85 vakarieniauti bei pramogauti su vaikais. Pagrindin\xc4\xaf romano persona\xc5\xbe\xc4\x85 vis labiau traukia Edita, o U\xc4\x8d\xc4\x97 \xc4\xafsimyli Severin\xc4\x85. Netrukus po bendr\xc5\xb3 vakarieni\xc5\xb3 poros ima keistis partneriais nak\xc4\x8diai. I\xc5\xa1 prad\xc5\xbei\xc5\xb3 viskas vyksta skland\xc5\xbeiai, ta\xc4\x8diau gana greitai pradeda ai\xc5\xa1k\xc4\x97ti, kad Vinteriai, pasinerdami \xc4\xaf \xc5\xa1\xc4\xaf nuotyk\xc4\xaf, turi ir slapt\xc5\xb3 ketinim\xc5\xb3..._NEWLINE_K\xc5\xabrinio eigoje paai\xc5\xa1k\xc4\x97ja, jog Severinas tur\xc4\x97jo lytini\xc5\xb3 santyki\xc5\xb3 su viena universiteto mokyoja. Tai i\xc5\xa1siai\xc5\xa1kinusi Edita \xc4\xaft\xc5\xab\xc5\xbeta ir pasineria \xc4\xaf depresij\xc4\x85. Nor\xc4\x97dama atgauti emocin\xc4\x99 pusiausvyr\xc4\x85 Edita u\xc5\xbemezga artimus santykius su knygos pasakotoju, tuo tarpu Severinas ir su pasakotojo \xc5\xbemona, U\xc4\x8de. Nuo to laiko ketvirtukas suyra ir patys pasiklysta santykiuose. Nepaisant to, Severinas su Edita sugeba atleisti vienas kitam ir susitaiko. Deja, apie knygos pasakotoj\xc4\x85 ir U\xc4\x8d\xc4\x99 t\xc4\x85 pat\xc4\xaf pasakyti negalime. Pasakotojas jau\xc4\x8dia nuo\xc5\xa1ird\xc5\xb3 susi\xc5\xbeav\xc4\x97jim\xc4\x85 Edita, ir kol ji atsak\xc4\x97 jam tuo pa\xc4\x8diu viskas buvo gerai, ta\xc4\x8diau po susitaikymo bei vedyb\xc5\xb3 su Severinu, pagrindinis persona\xc5\xbeas labai nuli\xc5\xabsta. Tuo tarpu U\xc4\x8d\xc4\x97 bevilti\xc5\xa1kai \xc4\xafsimyli Severin\xc4\x85, ta\xc4\x8diau \xc5\xbeinia apie Severino ir Editos vedybas j\xc4\x85 stipriai priblo\xc5\xa1k\xc4\x97. U\xc4\x8d\xc4\x97 pasiima savo globon judviej\xc5\xb3 vaikus ir gr\xc4\xaf\xc5\xbeta \xc4\xaf gimt\xc4\x85j\xc4\x85 Austrij\xc4\x85 perm\xc4\x85styti savo gyvenimo. Taip pat ji pasiima vyro pas\xc4\x85, kad \xc5\xa1is negal\xc4\x97t\xc5\xb3 sekti paskui j\xc4\x85 - ji nori b\xc5\xabti viena. Romanas pasibaigia su nedidele viltimi U\xc4\x8dei ir knygos pasakotojui v\xc4\x97l b\xc5\xabti kartu, kai U\xc4\x8d\xc4\x97 atsiun\xc4\x8dia pagrindiniui veik\xc4\x97jui jo pas\xc4\x85, taip tarytum pasakydama, jog yra pasiruo\xc5\xa1usi pabandyti u\xc5\xbelopyti senas \xc5\xbeaizdas ir visk\xc4\x85 prad\xc4\x97ti i\xc5\xa1 naujo._NEWLINE_Knygos pavadinimas (originalus pavadinimas yra "158 svar\xc5\xb3 santuoka") susij\xc4\x99s su Severino Vinterio m\xc4\x97gstamiausia imtyni\xc5\xb3 klase, t. y. iki 158 svar\xc5\xb3, taip pat ir metafori\xc5\xa1kai nurodo santuokos "lyg\xc4\xaf".'